
Ministru kabineta rīkojums Nr. 48
Rīgā 2022. gada 1. februārī (prot. Nr. 5 39. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu, kas nepārsniedz 724 049  euro, lai  nodrošinātu Covid-19 saslimšanas gadījumu efektīvu epidemioloģisko pārvaldīšanu, zvanu veikšanai izmantojot ārpakalpojumus laikposmā no 2022. gada 1. februāra līdz 2022. gada 30. jūnijam, tai skaitā:
· 1.1. Slimību profilakses un kontroles centram – finansējumu, kas nepārsniedz 489 805 euro;
· 1.2. Veselības inspekcijai – finansējumu, kas nepārsniedz 234 244 euro.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

